open-index/open-wikipedia-markdown huggingface dataset:
Coroni

La **coroni** (del griegu *κορωνίς*) es un sinu diacríticu gastau nel escrebieru el griegu. El su símbulu es (᾿ ), el mesmu que pal espritu suavi, pos arrepresenta una las conseqüéncias el ataqui suavi.

## Ortografia
La coroni se gasta pa endical la crasi u mestura entri dos parabras, cuyas la primel acabiha i la segunda esmiença pol vocal. V. gr.: *τοὔνομα* (*túnoma*) < *τὸ ὄνομα* (*tò ónoma*), *χὤστις* (*khṓstis*) < *καὶ ὅστις*. Es el únicu casu en que el sinu ᾿ s’enhalla en meyu parabra.
Juhan Liiv

**Juhan Liiv** (Alatskivi, 30 d'abril d'1864 – Kavastu-Koosa, actual Luunja, Tartumaa, 1 de diðiembri de 1913) jue un pueta y escritol estoniu. Unta Kristjan Jaak Peterson, se puei consideral una las figuras más trágicas de la literatura estonia.

## Biografía
Liiv tuvu nacencia en una familia mu probi nel puebrinu d'Alatskivi, Estonia. Pesi a la su probeða, sus pairis lo mandarun pa Tartu a estuyal periodismu. Una malotía física obrigó a Liiv a albandonal los estuyus y gorvel pa casa, andi escrebía puesía y angún artículu pal perioicu Olevik. La su puesía contrastaba muchu cona de los poetas coetanius, y pol tantu jue ignorá.

## Relatus brevis
Liiv al final logró algu d'éxitu en 1894 cuandu el su primel relatu brevi, *Vari* (*la Sombra*) jue pubricáu. Era escuru y lúgubri, juendu un precedenti las sus juturas obras lo mesmu de prosa que de puesía.

Liiv escrebió más relatus, peru nengunu es tan famosu cumu *Vari*.

## Malotía mental
Al pocu de belsi pubricáu *Vari*, Liiv se gorvió un pacienti ena crínica psiquiátrica en Tartu. Se le diagnosticó esquizofrenia. Enas sus crisis, creíba qu'era un hiju ilegítimu del Zal Alejandru II de Rusia y qu'era pol tantu rey de Polonia. La su lucha cona su malotía mental acontinó jata la su muerti.

## Puesía
En 1909 Friedebert Tuglas se topó con Liiv. Un libru que contenía 495 puemas suyus jue pubricáu essi añu.

Muchus de los puemas de Liiv están caracteriðáus pol ciertu caraiti melancólicu y jata a veðis lúgubri, quiðiás pola su malotía mental y probeða, amás d'un estilu concisu. Los pocus puemas que nu están en essi tonu describin la naturalaleða y la querencia pola su tierra, Estonia. Tantu unus cumu otrus puemas muestran siempri una gran sensibiliá.

## Muerti

Nel unu de diðiembri de 1913 Liiv jue jundeau d'un tren pol estal en él sin billeti. Diba pa Polonia ebíu a que pol me la su malotía mental creíba qu'era el rey. Antocis esmienzó a ajilal a pie pa casa. Pa cuandu llegó hiba estáu a temperaturas jelás duranti dos semanas y hiba entalláu un pelcuju fatal. Murió al pocu tiempu.

## Atijus p'ahuera

* Pueminas Liiv traduðíus al estremeñu
* La billota literária: ''Mecánicamenti se muevi el pensaeru''
Archipiélagu de Riau

El **archipiélago de Riau** (*Kepulauan Riau*) es un grupu islinas indonesias que jolman parti la pruvincia del mesmu nombri, jolmá pol estas islas unta las islas Natuna, ricas en petroliu y gas natural, y las Anambas.

Jata juliu del 2004 las islas Riau eran parti la pruvíncia Riau, en Sumatra. En essi añu se le juntarun los dos archipiélagus almientáus pa jolmal los tres una pruvincia nueva. En total essa pruvincia acupa unus 21.992 km² y tíni unus 1.198.526 habitantis. La capital es Tanjung Pinang.
Espritu suavi

El **espritu suavi** u **duci** (del latín *spiritus lenis*, carcu del griegu *ψιλὸν πνεῦμα*) es, nel sistema politónicu griegu, una marca diacrítica (᾿).

## Orihin
Esta marca nació a partil el partieru a la metá la letra eta mayúscula H, gastá pa asseñalal en ciertus dialeutus la aspiración. La parti la derecha se gastó pal espritu suavi i la gocha pal rúspiru.

## Prenunciación
El espritu suavi s’acoloca polcima duna vocal —*ἀ, ἐ, ἰ, ὀ, ὠ*— i simboliza l’asséncia aspiración, polo que nu se prenúnica. Angunus estuyosus ihun que esti símbulu asseñalaria angún tipu glotal cumu la ا en árabi. Nu estanti, las freqüentis crasis i elisionis muestran qu'el espritu suavi namás endica la caréncia dun ataqui rúspiru: *ὦ ἀνήρ* (*ō anḗr*)> ὦνήρ (*ōnḗr*).

## Ortografia
Las nolmas el usiu el espritu suavi son prencipalmenti las siguientis:
:—El espritu suavi se gasta siempri a comiençu parabra quandu esta emprencípii pol vocal nu aspirá: *ἐρωτάω* (*erōtáō*), *ἀλλά* (*allá*), *ὀρθός* (*orthós*). Enos casus ditongus, s'acoloca polcima la segunda las letras el ditongu: *οὐσία* (*usía*), *αἰδώς* (*aidṓs*).
:—Si dicha vocal tien ton agú, el espritu s’acoloca arriba a la gocha el ton. V. gr.: *ὄργανον* (*órganon*). En cámbiu, si tien ton cercunflehu, el espritu s’acoloca embahu el ton. V. gr.: *ὦκα* (*ōka*).
:—Si la vocal está en mayúscula, el espritu se pon arriba a la gocha la letra, nu polcima: *Ἀργώ* (*Αrgṓ*). Ara, si la vocal tien ton, lo mesmu el espritu qu’el acentu se pon a la gocha, primeru el espritu i endispués el ton: *Ἄρης* (*Árēs*).
:—Anque nu es obrigatóriu, parabras con *ρ* heminá interna, puei lleval la primel dellas espritu suavi i la segunda rúspiru: *Πύῤῥος* (*Pýrrhos*), *ἐῤῥυσάμην* (*errhysámēn*).
:—Amás de sel marca el ataqui suavi, el espritu suavi se gasta cumu marca la crasi, en cuyu casu se llama coroni, v. gr.: *τοὔνομα* (*túnoma*) < *τὸ ὄνομα*  (*tò ónoma*), *χὤστις* (*khṓstis*) < *καὶ ὅστις*.

## Trascrición
El espritu suavi careció de trascrición al latín i a las demás luengas, pol nu tenel valol fonéticu. Cona perda el sistema politónicu, el griegu muelnu ehó de gastalu: *άνδρας* (*ándras*), *Αθήνα* (*Aθína*), *ευτυχώς* (*eftihós*).
Dialeutu manchegu

El **dialeutu manchegu** es la varianti la luenga española gastá en La Mancha (España) con rasgus el español meriyonal. El su ámbitu geográficu más estritu corresponderia a gran parti las províncias de Albaceti, i Ciá Real i las zonas asiajás mas al sul de Cuenca i Toleu. i la Comunidad de Mairil, ondi no es faci destinguil el usiu estóricu del produziu pola inmigración. 

## Huentis i notas

## Atijus
*Muturzikin, mapa lingüísticu España
*ventadelmoro.org
*Mapas Isoglosas el ALPI
Biblia

La **Biblia** (del griegu «τα βιβλία», "los librus", i ellu del'antiga cidá fenicia *Byblos*), es el ramilleti de librus canónicus del judaísmu i del cristianismu. La canonicidá de cá libru múa sigún qual sea la tradición adotá. Sigún las religionis judía i cristiana, la Biblia tresmiti la Palabra de Dios. La ességesi o entrepretación d'esti mansagi prencipal es una rama tradicional dela teología. Una otra custión mu corrienti alo largu dela Bíblia es l'adoraeru de Dios i la salvación del'umanidá.

Ain traducionis compretas dela Bíblia en 451 idiomas, traducionis dunu delos testamentus en 1.185 idiomes más i cachinus dela obra traduzías a alreol de 848 lenguas más. En total, 2.479 lenguas disponin de traducionis compretas o parcialis d'esta obra, qu'es tamién el libru más vendíu de tola estoria.

## Redación
Sigún cuenta la tradición, la Biblia hue escrevía nun pedioru de 1.600 añus de más de 40 autoris destintus, en tres continentis (Uropa, Asia i África) i en tres lenguas: ebreu, griegu i arameu (sobritó n'angunas partis dela primel Biblia).

Los manuscritus más viejus del Antigu Testamentu que conocemus son los Manuscritus dela mar Muerta, redataus entri los sigrus III i I aC. Sin embargu, ain cuentus cumu'l del Desluviu Universal que ya dessestían ena mitología de colturas de muchu más patrás, cumu puean sel la mesopotámica, que tien obras del 2.000 a.C. en que ya se desprica esta tema (la Poema de Gilgamesh), o la babilónica i la assiria, con euris de pressonagis prencipalis.

Eno tocanti al Nuevu Testamentu, huerun escrevíus tiempu dispués de San Marcu, Lucas el Vangelista, San Mateu, Juan l'Apostol i San Pablu de Tarsu.

## Huentis
Sü

**Sü** era un efímeru grupu música pop-eletrónica, cuyu mayol déssitu hue *Rayo de luna*.

## Estória
Sü se holmó embaju la duci vozi la mairileña Susana Iturriaga. De hechu, la banda tien essi nombri pol sel las dos primeras letras la cantora cuyus dos puntinus representan los otrus dos miembrus: Juan i Javier. Juntus grabarun el su únicu discu omónimu que espubricó BMG España nel 1999.

El su primel déssitu hue *Rayo de luna*, cuyu rimu eletrónicu i letras cudiás petarun al púbricu español, huendu una canción soná enas emissoras arrádiu pop nel 1999. Tamién holmó parti la banda sonora la sérii adolescentis *Nada es para siempre*, emitia pol Antena 3.

El su segundu cenzillu hue *Ahora me buscas tú a mí* nu tuvu la mesma acogia i plontu ejarun de sonal enos meyus.

El discu se sostriba ena esséncia pop empreandu sintetizaoris i basis eletrónicas, con letras que cantan al amol i al orviu. Sonis dance s’enhallan en *Rayo de luna* u *Viviendo a cien*, mentris que sonis cumu *Entre sombras* u *Yo no te pido* arrecuerdan mas al pop. Destaca la entepretación Susana en *El eco de tu voz*. Coetanus de bandas cumu Spiritu (986) u Estereocéano conholman unas las prencipalis bandas españolas finis sigru cuya banguárdia avezinaria los sonis musicalis el sigru XXI.

## Miembrus
* *Susana Iturriaga*: vozis.
* *Javier Quero*: tecraus i pogramación.
* *Juan Cook*: quitarras.

## Discografia
* *Sü*, 1999.

## Atijus
* Vídiu ''Rayo de luna''

.
Spiritu (986)

**Spiritu (986)** es una banda gallega que mestura música tradicional cona eletrónica.

## Estória
Embaju el nombri Spiritu [986] s’alcuentran un gaiteru, un músicu la eletrónica i un produtol. Anxo es el gaiteru con larga esperéncia nel mundu la música tradicional gallega. La su albeliá nel tocaeru la gaita lo llevó a ganal paí várius prémius cumu los McGallan i Lorient. Enmotándusi nu en bardi "el Gaitarrista", esprimenta los sonis i reculsus que la gaita puei ofrecel, desrayandu si huera mestel lo tradicional. Las basis eletrónicas las pon Carlos Mariño, familiarizau dende nuevu cona música crássica pero que plontinu l’empençó a enteressal la eletrónica. El otru miembru, Pedro, cuyus orígin cona música huerun jazzísticus, es un emportanti produtol música eletrónica tamién con esperéncia. Los tres estaban ahincaus en Barcelona i escomençarun el proyeutu quantu has, cincu añus enantis el su salieru. Trebajarun pol dos laus, huendu Anxo el encargau el componenti tradicional i la estrumentación certa cumu gaitas i frautas, mentris que Pedro i Carlos se bichaban de la parti tenológica cumu tecraus, sintetizaoris, samplers i basis.

Nel discu trebajarun numerosus produtoris i cuentarun con otras colabutacionis cumu las de los grupus **Anubia** i **Pandeiromus**, polo que el resurtau final hue un discu mu cudiau, variau i almónicu en tolos espetus. La inovación el criaeru duna coyontura musical entri tradición folclórica i eletrónica hue unu los grandis retus cumprius pol esta banda gallega. 

El discu omónimu salió a la calli nel 2000 en BMG. El holmatu el discu assina confilma el sintiu banguárdia, cuentandu con remesclas i pistas enterativas: amás de los 10 temas originalis, son 4 las remesclas a manus destintus produtoris i DJ’s cumu Kadoc, Pedro del Moral u David Gausa. La pista enterativa cuenta con imágin, datus al tentu los miembrus el grupu i el vídiu el su primel cenzillu. 

El su primel cenzillu hue *La sombra del lobo*, cuya velsión remesclá densiguia prevocó furol enas emissoras arrádiu. La su música escomençó a hazelsi soná a partil dun vídiu el grupu Estopa, andi salia dichu cenzillu.

## Miembrus
* *Anxo Lorenzo*: gaitas, frautas.
* *Carlos Mariño*: tecraus, pogramación.
* *Pedro González*: tecraus, pogramación.

## Discografía
* *Spiritu (986)*, 2000.

## Atijus
* Artículu al tentu Spiritu (986)
* Vídiu ''La sombra del lobo''
Güiquipedia en catalán

La **Viquipèdia** o **Güiquipeya en catalán** es la eición de Wikipedia en catalán (i valencianu). En Hebreru de 2009, con 160.450 artículus, es la Wikipedia 15ª sigún el númiru d'artículus. 

## Atihus esternus
*Viquipèdia
Aljamia

La **alhamia** u **alyamia** (árabe: عجمية [ʾaǧamiyah], “forasteru”) es la escrebiura con caraiteris árabis de las luengas romancis palrás polos andalusiis duranti la epoca tardia de tó Al-Ándalus. Altonci, la luenga la almenistración hue el árabi, peru el latín nunca ehó de palrasi, i essi romanci palrau enas tierras nu conquistás aún pol Castilla i Aragón se escrebia con caraiteris arábigus, pola gran enfruéncia el árabi escritu i el orviu los caraiteris latinus.

Con esta escrebiura quea un númiru bastanti emportanti de testus de la luenga romanci de to Al-Ándalus, destacandu los *diwanis* (colecionis puemas).

## Testu alhamiau de Mancebo de Arévalo

“*Dixo un alim* [=ulema] *d'este rreyno hablando de nuestro encerramiento: «Yo bien conozco que somos en una temporada de grande espanto, mas no por eso dexara Allah de darnos cautoriçada* [=castigo] *si dexamos el pro'o *[=el pro, la ventaja]* de nuestro poderío en lo que toca al preçeptado mandamiento. Y a quanto l'amonestança* [=el disimulo, la taqiyya]*, todos la podemos usar por la bía prebilejiada y con los cantares ajenos por donde los christianos hacen salva, pues todo cabe debaxo de buena disimulança, porque la buena doctrina no la puede bedar ninguna ley por inumana que sea*”.

## Bibliografia
Xavier Casassas Canals, *Los Siete Alhaicales y otras plegarias de mudéjares y moriscos*, Almuzara, Sevilla, 2007

## Atihu esternu
* Izionario alhamiau
Azimu

El **azimu** u **acimu** (del árabi  *السمت* (*as-sumut*) "direcionis") es una las coordenás el sistema artazimutal, junta cona  artura).

El azimu es el ángulu que holma el cérculu vertical con el meriyanu. Se mii en graus con valoris comprendius entri 0º i 360º, dende el puntu Sul siguiendu la movición el ojetu ena direción Esti-Oesti.

El su símbulu es A.
Sistema artazimutal

El **sistema artazimutal** (compuestu de *[[artura]]* i *[[azimu]]*, las dos coordenás que se gastan nél) es unu los bichus con qu’orientalsi nel cielu.

El sistema artazimital gasta cumu cérculus referéncia el horizonti celesti i el meriyanu lugal. Pol mé el meriyanu es capás atelminal los puntus el zeni al norti i nadil al sul. Se gastan cumu coordenás el azimu i la artura de mó que resurta faci entifical un ojetu nel cielu. Esti sistema tien cumu contra que juga con valoris relativus sigún el horizonti el osselvaol, cuentandu namás con valoris fijus d’artura.
 
Muchus los telescópius gastan una montura artazimutal que premitin una movición darriba abaju i de gocha a derecha.
Nadil

El **nadil** (del árabi* نظير* (*naẓīr*) "omólogu") es unu los puntus maginárius enas coordenás celestis.

El nadil es el puntu opuestu al zeni, que se situa justu pol baju el osselvaol.
Zeni

El **zeni** u **ceni** (del árabi *سمت الرأس* (*samt ar-ra’s*) "direción pol cima la cabeça") es en astronomia unu los puntus referéncias maginárius celestis.

El nombri de zeni procei del árabi árabi *samt* a través el castellanu *zenit* i esti a la su vezi del télminu científicu *zenith*, trascrición el télminu árabi. 

Enas coordenás celestis, nel sistema artazimutal sistema es el puntu en que s’entricorta la vertical cona bóvea celesti, justu pol cima la cabeça el osselvaol. El puntu opuestu es el nadil que s’enhalla pol baju el osselvaol.
Pānini

**Pāṇini** (560-480) (en devanāgarī *पाणिनि*) es un gramáticu la India antiga (quiðás del sigru V antis de Cristu) consideráu el fundaol de la literatura y de la luenga sánscrita posvédica. Es famosu pol bel jolmuláu en 3959 sutras, conocíus pol el nombri d'Ashtadhyāyī (en devanāgarī *अष्टाढयायी*) las regras la molfología d'esta luenga.

La gramática de Pāṇini es mu sistemática y técnica, pesi a estal caraiteriðá pol una gran breveá, u más bien pol me d'essu mesmu. Los conceptus de morfema y rais, inherentis al su aproximaeru analíticu, nu sedrían consideráus polos lingüistas ocidentalis sino alú de dos milenius más tardi. Las regras definías pol Pāṇini describin prefectaenti la morfología el sánscritu, y son considerás tan precisas y exhaustivas cumu si jueran síu enfolmáticus los que las jueran jechu pa qu'unus ordenaoris processaran las regras del sánscritu. Pāṇini jaði usíu de metarregras, de trasformacionis y de recursiviá, lo mesmu que d'un sistema elaboráu d'abreviaturas. La fórmula Backus-Naur, utiliðá pa describil las luengas de programación moernas, es en ciertus aspectus autá a las regras la gramática paniniana, que pue tamién sel consieráu cumu unu los pairis de la enformática. Una consecuencia la breveá la su gramática es el su caraiti pocu intuitivu, autáu al de los lenguajis de máquina contemporanius, a diferencia de los lenguajis legibris pol humanus.

Abondu pranteamientus de Pāṇini sonin pionerus endrentu la hestoria la lingüística, alantrándussi a la lingüística ocidental en milenius. El propiu Noam Chomsky consideró la gramática paniniana "la primel gramática generativa nel sentíu moernu" https://web.archive.org/web/20210210214844/http://www.hinduonnet.com/fline/fl1825/18250150.htm.
Aldealafuente

**Aldealafuente** es un monicípiu assitiau ena província e Sória, en Castilla i Lión, España. Tini 121 abitantis nun ária e 45,77 qm² i una densiá e puebración de 2,65 ab./qm².
Fubu

El **fubu** (del ingrés *football*) es un deporti d'equipu praticau al airi libri entri dos equipus d'onzi huegaoris ca unu, cona finaliá de endirgal la pelota conos piezis ena porteria el equipu contráriu

Esti deporti, tal i cumu lo conocemus ogañu, tuvu nacéncia en Ingalaterra tras la hormación de la Football Association, cuyas regras de huegu son las mesmas que las gastás ogañu.

El olganismu retol del fubu es la Fédération Internationale de Football Association, mas conocia pol su acrónimu FIFA. La competición entrinacional de fubu mas prestihiosa es la Copa Mundial de la FIFA, realizá cá cuatru añus.

## Atijus p'ahuera
* Páhina web FIFA

## Guipa tamién
* Gol
Güiquipedia en francés

La **Güiquipedia en francés** (*Wikipédia*) es la dición de Wikipedia en luenga francesa. En hebreru de 2009, con 770.160 artícalus, hue la Wikipedia 3ª sigún el númiru d'artícalus. 

## Atijus p'ahuera
* Wikipédia
Tõnu Õnnepalu

**Tõnu Õnnepalu**, 13 Setiembri de 1962 – tamién conociu polos sus seudónimus **Emil Tode** i **Anton Nigov** – es un escrebiol i pueta estóniu. Es tradutol en francés de François Mauriac, Charles Baudelaire i Marcel Proust.

## Obra
**Hind* (Emil Tode), 1995.
**Mõõt* (Emil Tode) 1996.
**Printsess* (Emil Tode), 1997.
**Piiririik* (Emil Tode), 1998.
**Harjutused (Anton Nigov), 2002.
**Raadio'' (Emil Tode), 2002.

## Atijus p'ahuera
Demétriu Triclíniu

**Demétriu Triclíniu** (en latín *Demetrius Triclinius*, de nombri griegu *Δημήτριος*) hue un filólogu alejandrinu.

Démetriu era natural de Tessalónica i la su labol filológica se desarrolló nel sigru XIV, embaju los endirgus la epoca, campeandu con otrus estuyosus cumu Moscópulu u Magistru.
 
Hueraparti los sus conocimientus astronómicus i literárius, Triclíniu se eicó a hazel eicionis los prencipalis trágicus griegus, entri ellus Esquilu, Sófocli i Urípidi. Las sus eicionis corrigias estaban orientás al tentu la métrica, arreparandu prencipalmenti enos sementus coralis.
 
Pol mé dél se conselvan corricionis hechas d’obras dramáticas griegas cuyu testu corrutu desvertuaba el continiu métricu. Pol ejempru, en E., *Hel.* 17.:
     Σπάρτη, πατήρ δὲ Τυνδάρεως· ἔστι δὲ δή
     Spārtē, pătēr dĕ Tӯndărĕ͜ōs: ēstĭ dĕ dē
Nesti velsu escrebiu pol Urípidi dessisti un errol métricu nel penúrtimu pie pa cumprilsi el trímetru yámbicu: *ἔστι* tien una estrutura trocaica pero el velsu dessigi veloilu un yambu u una resolución espondaica. Trícliniu arreparó nellu en cuentandu el velsu i enmendó velaí la halta esta añiyendu una ni efelcística de mó que resurtara un espondeu: *ἔστιν δὲ δή*.
Sámati

**Sámati** (en griegu *Ψαμάθη* (*Psamáthē*) "diosa arena") es ena mitologia griega una las ninfas marinas.

## Parentescu
Sámati hue una las ijas Nereu i, pol tantu, gelmana dotras nereidas cumu Teti, mairi Aquili. Junta Éacu ungendró a Focu, iju minol el rei egineta. Sigún cuenta Urípidi, hue mairi con Proteu de Teoclímenu i Idu.

## Mitu
Sámati quiju dehuyil de los braçus de Nereu, pero en bardi hue escapás, anque se trasholmara en foca. Del abraçu que le pegó Nereu tuvu nacéncia Focu. Otras estórias cumu ena que se basa la Elena d’Urípidi, endispués d’escapal del lechu el rei egineta se casó con el rei egíciu Proteu, con quien tuvu dos ijinus: Teoclímenu i Idu .

## Referéncias
Albaña

La **Repúbrica d'Albaña**, a vezis tamién mentau comu **Repúbrica d'Albania** (*Republika e Shqipërisë* en albanés) es un país d'Uropa. Arraya al norti con Montenegru, al noresti con Serbia i Cosovu, al sul con Grecia i al esti con Macedonia del Norti. La su capital es Tirana.

## Atijus
Omán

**Omán** (en árabi: عُمان *‘Umān*) es un país asiáticu que'l su territoriu s'assitia entri Emiratus Árabis Unius al norti, Yemen al oesti i Arabia Saudita al noroesti. La huerça la su puebración es de religión musulmana (99%). La su capital es Muscat.

## Atijus
Alconaba

**Alconaba** es un municipiu assitiau ena província e Sória, en Castilla i Lión, España. Tieni 165 abitantis nun ária e 52,29 qm² i una densiá e puebración de 3,16 ab./qm².
Gyps fulvus

El **butri lionau** (*Gyps fulvus*) es una las mayoris rapacis dessistentis ena península Ibérica, huendu de mayol envergaura (hata 280 centímetrus), mayol encrusu qu'el águila emperial ibérica. Unta el vutri negru u abantu, el quebrantagüessus i el alimochi (en vranu), es una las poquinas aspéciis de vutris que puein velsi en Uropa, pos se le puei alcuentral en España, Portugal, zonas aislás de Fráncia (ondi á siu reentroduciu) i Itália, güena parti los Balcanis i Crimea. El restu la su destribución acupa várias partis sureñas d'África i Ásia ociental, dendi Turquia, Arábia i el Cáucasu hata las estribacionis del Himalaya i el noroesti la Índia.

## Caraiterísticas
Es el carroñeru mas grandi d'Uropa. Tien las prumas colol pardu (dóndi le vien el nombri de "lionau"), enque de nuevus son más escurus.

## Huentis
### Notas

### Referéncias

### Bibliografia
* De Juana, E.; Valera, J.M.: *Aves de España*, Lynx Edicions, SEO/BirdLife. Barcelona, 2005.

## Atijus

* Fauna Ibérica: el buitre leonado Enformación sobri espéciis animalis de la Península Ibérica.
* Un proyetu recuperación del Butri Lionau
Yemen

**Yemen** (en árabi: اليَمَن *al-Yaman*) – nombri oficial **Repubrica Yemen** (en árabi: ﺍﻟﺠﻤﻬﻮﺭﯾّﺔ اليمنية *Al-Jumhuriyah al-Yamaniyah*) – es un país asiáticu que'l su territoriu s'assitia entri Arabia Saudita al norti i Omán al noroesti. La huerça la su puebración es de relihión musulmana. La su capital es Sanaa. 

## Atijus
Santa Luzia

**Santa Luzia** [ˈsanta luˈðia] (en ingrés *Saint Lucia* ([ˌseɪnt ˈluːʃɪə]) es una isla assitiá en el mari Caribi. La su capital es Castries.
 
Puebración: 160.145 ab. (2002).

## Atijus p'ahuera

## Atijus
Puenti de Viscaya

La **Puenti de Viscaya**, **Puenti Colganti** o **Puenti Palacio** (*Bizkaiko Zubia*, en euskera) es una puenti con barquilla trasboldaora qu'uñi la marhin derecha cona marhin gocha la ria del Nervión en Viscaya (España), i que hue inagurá en 1893. La puenti atiha la villa de Portugaleti con el bárriu Las Arenas que preteneci al municípiu de Guechu.
A meyaus de 1937, duranti la Guerra Cevil Española, la puenti hue destruia i recostruia cuandu ésta acabihó. El 13 de Húliu de 2006 hue decrarau Patrimoñu la Umaniá pola Unesco.
 
## Huentis

## Atihus
* El Gran Puente Colgante De Bizkaia
* Imahin satelital en Google Maps
* Fotografías de la Puenti de Bizkaia
* Puenti de Bizkaia UNESCO
Seamus Heaney

**Seamus Heaney** [ˈʃeɪməs ˈhiːni] es un poeta de Irlanda del Norti que tuvu la su nacéncia el 13 d'Abril de 1939. Hue laureau con el Nobel de literatura 1995.

## Atijus p'ahuera
Valdelacarçá en frol

**Valdelacarçá en frol** (oficialementi i en castellanu *Valdelacalzada en flor*) es una fiesta populal el monicípiu estremeñu de Valdelacarçá (província de Baajós) al tentu la afroración los arbus frutalis caraiterísticus la zona. Esta escomiença a finis Hebreru i se prolonga duranti las dos primeras semanas el mes de Marçu.

## Arbus i froris
Valdelacarçá cuenta con un haci etárias sembrás con arbus frutalis, prencipalmenti cirgüelus, malocotonerus, natarinus, anque tamién dessistin angunas senaras con bruñus, mançanus, bembrillerus i peralis. Desti jeitu s'ajuntan tres tipus coloris: brancus, rosas i rosáciu.

Las froris brancas correspondin a los cirgüelus i los peralis i bruñus. Las de los cirgüelus, salin mas arrepelotonás i son caraiterísticus destus arbus los pólin que se quean sin poal que facilitan las polinización el restu los arbus. Las froris los peralis, a la escontra, cuentan con unus pétalus mas grandis i destendius.
 
La froris los malocotonerus salin mas desviás entri ellas i ellas, u solinas u en dos en dos. El su colol es rosa.
Los natarinus ofrecin una frol de colol rosa guarretosu. Sigún la varieá puein muestral froris rosácias, con pétalus mas despegaus u bien campanulácias, que no llegan a abrilsi del tó.

Los bruñus i los peralis son los mas tardius en afrorecel i ciertas varieais malocotonerus i natarinus.

## Possibiliais turísticas
Ogañu s’ofrecin en fechas la afroración vesitas guiás i rutas polas destintas parcelas el télminu municipal. Amás, los rezientis miraoris costruius nel vieju campu tiru i junta la ilésia el Pajarito premitin otenel una visual dende lo artu, puyéndusi almiral un mari de coloris brancus i rosas arroeandu el puebru. Hueraparti s’olganizan ativiais comu conculsus pintura, fotografia i tamién bailis, juegus, ec. ena localiá u ena nueva acampá.

## Guipa tamién
*Valdelacarçá
## Atijus
* Artículu en Senderos de Extremadura
* Vídiu Valdelacarçá en frol
Viscaya

**Vizcaya** o **Bizkaia** es una provincia española i territoriu estóricu de la Comunidá Autónoma del País Vascu. La su capital es Bilbau. 

Linda al oesti cola Comunidá Autónoma de Cantabria, al sul cola provincia de Burgus i el territoriu históricu d'Álava, al esti cun Guipúzcoa i al norti col Mari Cantábricu. 

Tien una supelfici de 2.217 quilómetrus cuairáus.

## Estoria
Ay costancia de puebramiento nel Paleolíticu en varius lugaris de Viscaya, cumu enas cuevas de Bolinkoba (Abadiano), Arenaza (Galdames), Atxeta (Fórua), Santimamiñe (Cortézubi) i Lumentxa (Lequeitio). Ena destribución de tribus prerromanas de Ptolomeo, engloba la parti norti de las antiguas Caristia i Autrigonia prerromanas. Enas de Estrabón, Pomponio Mela i Plinio, correspuendi a la parti ociental del territoriu los várdulus. Dendi la caída del Emperio Romanu hata las prossimidais del añu 1000, ay mu pocas noticias estóricas de Viscaya. 

Ni las invasionis de los visigodus ni las de los musulmanis paecin abel chegau a Viscaya, enqui probablementi las sus costas huerun desolás polos vikingus, especulándosi cun la posibiliá dun asentamientu vikingo enas cercanías de Mundaca. Nel siglu XV se van consolidandu los astillerus i apaecin las endustrias aussiliaris cumu ferrerías o cordelerías.

## Puebración
Viscaya tien 1.135.847 abitantis, huendu la nuvena provincia española en númeru d'habitantes. La su densidá de puebración es de 512,34 hab/km&sup2;, sólu superá pol Mairil i Barcelona. Quinta provincia española pol puebración en 1981. 

## Referencias
  
## Atihus
* Páhina oficial de la Diputación Foral de Viscaya
* Belonweb: rutas artículus, fotus sobri Viscaya
Güiquipedia n'arabi

La **Güiquipedia n'arabi** (‎*Wīkībīdyā al-ʿArabiyya* u ويكيبيديا، الموسوعة الحرة *Wīkībīdyā, al-Mawsūʿa al-Ḥurra*) es la dición de Wikipedia en luenga árabi. En marçu de 2009, con 89.620 artícalus, era la Güiquipedia 27ª sigún el númiru d'artícalus. 

## Atijus p'ahuera
* Wikipédia
Kālidāsa

**Kālidāsa** ("siervu de Kāli", en alfabetu devanagari: कालिदास) hue un pueta y dramaturgu indiu en luenga sánskrita, que vivió más u menus nel sigru V dispués de Cristu, inque nu se conoci con satitú en qué intri.

Pocu se conoci al tentu d'él. Los sus puemas sugierin qu'era un brahmán. Una tupa obras son traicionalmenti atorgás a la su autoría, pero angunus intelectualis han identificáu namás qu'unas cuantas d'ellas cumu genuinas. El drama sánkritu *Abhijñāna śākuntalam* (अभिज्ञान शाकुन्तलम्, "la reconocencia de Shakuntala") es la su obra más famosa y está considerá cumu una las obras maestras ena literatura india. Tamién es mu populal el su puema líricu *Meghadūta* ("la ñubi mensajera").

## Atijus p'ahuera
Dominica

**Dominica** es una isla i un estau assitiau nel mari Caribi, entri los territorius francesis d'ultramar de Guadalupe al norti i Martinica al sul; preteneci a la Mancomuniá Británica de Nacionis. La su capital es Roseau.

## Organización políticu-almenistrativa

Dominica está deviia en 10 parroquias:

# *Parroquia de San Andrés*
# *Parroquia de San David*
# *Parroquia de San Jorge*
# *Parroquia de San Juan*
# *Parroquia de San José*
# *Parroquia de San Lucas*
# *Parroquia de San Marcos*
# *Parroquia de San Paricio*
# *Parroquia de San Pablo*
# *Parroquia de San Pedro*

## Atijus
Puerto Mejoral

**Puerto Mejoral** [pwɛɾto mexoˈɾɑl] es una pedania pretenecienti al monecipiu de Benquerencia, ena província de Baajós (Estremaúra). Está assitiá a 3 km la capital del monicípiu. Nel puebru está empadroná una sola pressona.

## Referencias
Eugénio de Andrade

**Eugénio de Andrade** (Fundão, 19 Eneru de 1923 – Porto, 13 juñu de 2005), seudónimu José Fontinhas, hue un famosu poeta purtugués. Hue laureau con el Prémio Camões 2001 en Lisboa.
Nicolas Sarkozy

**Nicolas Sarkozy** [nikɔˈla saʁkɔˈzi] (París, 1955), es un políticu francés, ex-presienti la Repúbrica francesa i ex-copréncipi d'Andorra. Hue Menistru d'Enteriol (2005-2007) nel gobielnu Dominique de Villepin. Dendi 2005, es el presienti del partiu pulíticu conservaol Uñión pol un Movimientu Populal (UMP).

Es ihu dun aristócrata úngaru, huiu del réhimin comunista en 1951 i duna mairi francesa. Amás de sel el Menistru d'Enteriol de Fráncia i presienti la UMP ocupa el cargu presienti del Consehu Heneral los Artus del Sena (Hauts-de-Seine), el departamentu más ricu el su pais.

Á ocupau angunas carteras menisterialis, cumu la de fináncias i la d'enteriol, i á siu alcardi de Neuilly-sur-Seine, subúrbiu de París. Ganó las elecionis a la presiéncia francesa de 2007 con el 53'06% los votus, superandu a la candidata socialista Ségolène Royal que alcibió el 46'94% d'apoyu eletoral, pero perdió las de 2012, enas que venció François Hollande.

## Atijus p'ahuera
Russian Red

**Russian Red** es una banda música neofolk española.

## Estória
Lourdes Hernández es la compositora i cantora la banda, d’origin mairileñu nacia nel 1986. Ella ya tinia esperéncia a la quitarra dende los 16 añus, enliándusi a cantal en ingrés pol sel esta velaí la luenga ena que se sintia mas agustu cantandu. El proyeutu sulgió de que conoció a Brian Hunt, músicu d’arcendéncia ingresa i mairi española. El nombri de "Russian Red" vien duna marca pintalábius, cuyu la cantora gasta enos sus conciertus.

A lo primeru graban una maquetina con angunus temas cumu *Reason*, *Sadie* u *Night of paper* que subin a la su página myspace. No tardarun en opulal enos ambientis música indie llevándulus a dal numerosus conciertus nel 2007, campeandu la su participación nel Primavera Sound. Gonzalo López-Gallego enclui ena su pinicla *El rey de la montaña* essi mesmu añu unu los sus sonis, *Another mind*. En 2008, cuentarun ena pinicla de Javier Fesser *Camino* cona canción *Cigarettes*. Ena pantalla chica una marca comelcial gastó el su *Nice thick feathers* cumu banda sonora.

Densiguia naci el primel discu pol propuesta el cordubés Fernando Vacas, quien derigi el sellu musical Eureka. Assina s’espubrica n’Abril el 2008 *I love your glasses*, discu qu’alcibió un acogieru achopaçanti. El discu cuenta con 12 pistas con un son acústicu, intimista, cudiau i de poca bambolla, andi son protagonistas la vozi Lourdes i la quitarra, destacandu sonis cumu los de *Cigarettes* con que s’abri el albun, *Nice thick feathers* u la velsión del *Girls just wanna to have fun*.

El discu no tardó en sel reconociu comu unu los mijoris el passau añu, llevándusi el prémiu al "mejor álbum debut" polos prémius Pop-Eye nel 2008 i a passal comu candilatus en destintus prémius comu los Premios de la Música, nel 2009.

## Discografia
* *I love your glasses* (2008).

## Atijus
* Página no oficial.
* Russian Red en La Fonoteca.
Calímacu

**Calímacu** (en griegu *Καλλίμαχος* (Kallímakhos) hue un filólogu, bibliotecáriu i pueta elénicu, unu los autoris mas enfruyentis la Antigüeá.

## Via
Calímacu hue natural de Cireni, nolmalmenti mentau cumu Calímacu cireneu u Calímacu de Cireni. Nació enantis el 300 e. C., quiziá pal 310. Los endirguis tocantis a la su via se conocin pol léssicu *[[Suda]]* i menol miia pol angunas enteracionis que se puein espigal de la su obra. Sigún la *Suda* su pairi hue un tal Βάττος (Báttos) —cuyus arcendientis hundarun la ciá líbia de Cireni— i su mairi Μεσάτμη (Mesátmē). La su mujel hue una siciliana, ija de Εὐφράτης  (Euphrátēs). Pa la segunda décaa el sigru III, aballó Calímacu p’Alejandria, andi s’arruchó i atopó comu endirgu la ensiñáncia la luenga griega en ciá egícia. Se conoci con poca seguráncia qu’anduviera pa las Atenas andi ubu comu professol a Prassífani, de la escuela peripatética, pos no le hazi crassi las dotrinas literárias aristotélicas sigún s’alvierti enos sus testus, huendu velollí aquel Prassífani rival.

El rei Tolomeu II Filadelfu acolocó a Calímacu nel Museu i le mandó a hazel un catálogu los hondus bibliográficus que pol altuencis abia ena biblioteca, una espécii fichas que compondrian 120 librus llamás *Πίνακες* (*Pínakes*).

Calímacu passó la via estuyandu, leyendu, comentandu i escrebiendu embaju el ambienti bibliotecáriu hata la su muerti, pal 240 e. C.

## Obra
Comu eruditu que hue, escrebió un dessagerau haci obras (800 son las qu’apunta la Suda) entri obras literárias i filológicas.

Entri los trebajus filológicus i literárius s’alcuentran el *Πίναξ τῶν Δημοκράτους γλωσσῶν καὶ συνταγμάτων*. Pero la su obra frutu el trebaju bibliotecáriu hue *Πίνακες*.
 
Amás compusu develsus estuyus al tentu geografia, estória, antropologia cumu el *Περὶ τῶν ἐν Εὐρώπῃ ποταμῶν*, *Μηνῶν προσηγορίαι κατὰ ἔθνος καὶ πόλεις*, *Κτίσεις νῆσων καὶ πόλεων καὶ μετονομασίαι*, *Θαυμάτων τῶν εἰς ἅπασαν τὴν γῆν κατὰ τόπους*.

Hueraparti el su labutu comu eruditu, Calímacu hue un banguardista nel mundu la literatura albarcandu destintus génirus puéticus. Sobresalin los *Inus*, los *Epigramas* i los *Orígin*. Tamién cautivó el géniru satíricu compusiendu celebraus yambus, el teatru con comédias i tragédias.

De tola su produción namás abemus enterus los *Inus* i muchus los epigramas. De lo demás namás ain framentus mas u menus estensus en papiru, comu nel casu los *Orígin*.

## Abreviaturas
Esti autol, hormi el *Liddell-Scott*, tien la abreviatura *Call.* del su nombri latinizau *Callimachus*. Las abreviaturas pa las sus obras conselvás son las que velaquí acontinan:
* *Aetia: Aet*.
* *Epigrammata: Epigr*.
* *Hecale: Hec*.
* *Hymnus in Apollinem: Ap*.
* *Hymnus in Cererem: Cer*.
* *Hymnus in Delum: Del*.
* *Hymnus in Dianam: Dian*.
* *Hymnus in Iouem: Jov*.
* *Iambi: Jamb*.
* *Lauacrum Palladis: Lav. Pall*.
* *Sosibi Victoria: Sos*.

## Biblografia
* Calímaco, *Himnos, Epigramas y Fragmentos*, entrod., trad. i not. L. A. de Cuenca y Prado, M. Brioso Sánchez, Gredos, Mairil, 1980.
* Liddell H., G., Scott R., *A Greek-English Lexicon*, Oxford, 1996.
Luenga sami d'Inari

El **sami de Inari** (*anarâškielâ*) es una lengua sami palrá pol cuasi 250 pressonas ena comuna d'Inari, ena rehión de Lapónia, al norti de Finlándia. Los primerus librus nesta luenga huerun "*Anar sämi kiela aapis kirje*" i el catecismu "*Doctor Martti Lutherus Ucca katkismus*", dambus dos espubricaus en 1859 pol Edvard Wilhelm Borg. En 1906 s'escomiença a traducil la Bíblia. Ogañu, la luenga está en peligru sériu polque los niñus nu la deprendin enas sus casas. Nu estanti, dessisti un raperu finés, Amoc, que canta nesta rala palra.

## Alfabetu

Amás, las letras Q/q, W/w, X/x, Å/å, Ö/ö son tamién usás enas parabras d'orihin forasteru.

## Casus gramaticalis
Nel Sami d'Inari áin nuevi casus: nominativu, genitivu, acusativu, locativu, ilativu, comitativu, abesivu, esivu i partitivu. El henitivu i el acusativu tienin a menú la mesma telminación. El partitivu es improdutivu i a menú se gasta sólu nel singulal.

## Pronombris
Los pronombris pressonalis del Sami d'Inari destinguin tres númirus: sigulal, dual i prural.

## Huentis
Sandro Penna

**Sandro Penna** (Perugia, 19  juñu de 1906 — Roma, 21 eneru de 1977) hue un famosu poeta italianu. Hue laureau con el Premio Bagutta 1977.
 
## Biografía
 
El su pairi era comercianti en Perugia, ciá ena que Sandro Penna vivió hata los veintitrés añus. El restu de la su via (menus un brevi peridu que pasó en Milán), transcurrió en Roma, ciá ena que espenará. En 1939 pubrica los sus primerus puemas i colabora en emportantis revistas literárias daquel tiempu, comu "Corrente", "Letteratura" o "Il Frontespizio". Allí apaecierun testus en prosa que posteriormenti se pubricarun (1973) baju el títulu de *Un po' di febbre* (en España: *Una mica di febre*, traduciu al catalán pol Jaume Creus, *La Magrana*, 1992; *Algo de fiebre*, traduciu al castellanu pol Luis Antonio de Villena, Pre-Textos, 2002).

En 1950 pubricó el su segunderu libru de puemas con el títulu de *Appunti* (Apuntis).

En 1955 pubricó el relatu *Arrivo al mare* (Llegá al mari). En 1956 apaeci una de las sus obras mas emportantis, ena que se defini mejol la su personaliá i el estilu de la su obra: *Una strana gioia di vivere*, editau pol *Scheiwiller* en 1956. En 1957 la editorial *Garzanti* pubrica una antología compreta de los sus puemas, conas que otieni essi mesmu añu el Premio Viareggio.

En 1958 apaeci un nuevu libru de puemas: *Croce e delizia*. En 1970 se edita *Tutte le Poesie* (Tolas puesias), ondi se arrecogin tolos librus precedentis i muchus testos inéditus hata entoncis. Con esti libru, Penna gana el Premiu Fiuggi.

En 1976 pubrica *Stranezze*, (Estrañezas),(1976) con el que gana en jeneru de 1977, poquinus dias enantis de la su muerti, el Premiu Bagutta.

## Atijus p'ahuera
Entre Ríos

Los **Entre Ríos** son una banda argentina eletro-pop, conocius pol *Litoral*.

## Via
Entre Ríos se dan a conocel a primerus desti miléniu. El su primel EP es *Litoral* que lo espubrican en Índice Virgen. El tema omónimu es consierau una las mijoris cancionis el añu, sigún el *Sí de Clarín*. Se siguiria otru EP, *Temporal* i el vinilu *Provincia*, nel sellu español Elefant.

Nel 2002 apaici el primel largu espubricau tamién pol Elefant, *Idioma suavi*. Nessi mesmu añu sacan *Sal*, el primel largu en Argentina i consieraus entri los dies mijoris discus el añu pola *Rolling Stone Argentina* i la *Inrockuptibles*. Las sus cancionis inundarun el continenti uropeu tocandu en ciais españolas comu Mairil, Barcelona i Valéncia.

Al sotru añu espubrican un compilatóriu *Completu* andi arrecogin cancionis los primerus EP’s hueraparti dotros sonis inéditus i remesclas.

Nel 2005 sacan su tercel discu estuyu con onzi temas, *Onda*. Entri el 2005 i el 2006 el grupu cuentó cona enclusión de Paula Meijide.

Pa úrtimus el 2008, endispués la esperéncia en solitáriu de Sebastián, el baju el grupu, sacan un nuevu EP, *Entre Ríos*, que presentan nel Personal Fest i en Creamfields.

## Miembrus
* **Rosario Ortega**: vozi.
* **Gabriel Lucena**: quitarra.
* **Sebastián Carreras**: baju.
* **Romina D’Angelo**: bateria.

## Discografia
EP’s:
* *Litoral* (2000).
* *Temporal* (2001).
* *Entre Ríos* (2008).

Discus
* *Idioma suave* (2002).
* *Sal* (2002).
* *Completo* (2003).
* *Onda* (2005).

## Atijus
* Página en Myspace
* Ficha el grupu en Rock.ar
Olegario León Gutiérrez

**Olegario León Gutiérrez** hue un melital i pueta estremeñu.

## Biografía
Olegario tuvu nacéncia ena ciá cacereña de Cória nel 1906. Arcançó el rangu de sutenienti el ejélcitu airi. Nel retiru la su jubilación s'enlió a escrebil puesia, tantu  comu en castellanu, colaborandu nangunas revistas i pogramas festejus.

Olegario enfeneció el 1 Agostu el 1991, en Cória.

## Obra
L'obra León Gutiérrez albarca destintas holmas métricas i luengas. Son asseñalabris los sus sonetus en castellanu, anque la su obra *A la Caura Vettona* arrecogi puesias en estremeñu, polas que es mas sonau. El librinu lo espubricó en Cória nel 1984.

Siguiol la escuela grabielana, los puemas León Gutiérrez gastan el artustremeñu con ortografia castellana. El *Romanci de la "Payenga"* s'enclui ena *[[Primera Antología de Poesía Extremeña]]*.

## Bibliografia
* León Gutiérrez, O., *A la Caura Vettona*, Cória, 1984.
* Martínez Terrón, L., *Primera Antología de Poesía Extremeña*, Caçris, ei. autol, 2005.

## Atijus p'ahuera
* Puesias en estremeñu de A la Caura Vettona
Isidro Melara Berrocal

**Isidro Melara Berrocal** hue un huncionáriu, pueta i escrebiol estremeñu.

## Biografía
Isidro tuvu nacéncia ena villa de Valéncia d’Alcántara el 24 Marçu el 1917. S'ensiñó a las letras i hue un assíduu letol puesia. Sigún acabijó la Guerra Cevil, aballó a Caçris, andi trebajaria comu huncionáriu la Cámara Sindical Agraria.
 
Colabutó en destintas revistas comu *Alcántara* i en periódicus regionalis i queó escritas várias obras. Espenó ena capital cacereña el 27 Hebreru el 1978.

## Obra
Cautivó la puesia anque namás puu espubrical en via una las sus obras. Vidu la lus *Armonía*, compilación la su produción literária hata el 1948. Queó, sin embargu, inédita *Ofrendas*. Los sus puemas están presentis en destintas antologias comu la hecha pol V. Gutiérrez Macías *Cantores de la Virgen de la Montaña* u la hecha pol L. Martínez Terrón *[[Primera Antología de Poesía Extremeña]]*. La su luenga es la de su zona Alcántara i se puei atilbal rasgus chamicianus i grabielanus.

## Bibliografia
* Martínez Terrón, L., *Primera Antología de Poesía Extremeña*, Caçris, ei. autol, 2005.
Primera Antología de Poesía Extremeña

La ***Primera Antología de Poesía Extremeña*** es una obra hecha pol Luis Martínez Terrón i que, comu el su própiu títulu asseñala, se trata de la primel antologia hecha de puesia escrebia nanguna las variais dialeutalis el estremeñu enclusu en castú.

L’obra albarca un periodu de pocu mas dun sigru, dende la puesia grabielana hata los autoris contemporanus comu Juan José Camisón u Javier Feijóo.

Es la primel obra qu'arrecogi gran parti el velsu escrebiu en Estremaura nangunas las sus varieais dialeutalis, lo que supón la recopilación de testus de difici acessu u escasina devurgación. Muchus dellus namás se hallan en primeras i únicas eicionis, la huerça dellas pressonalis i descatalogás, u pretenecian a espubricacionis prémius.
 
Nesta obra se dan unus endirguinus al tentu la via el autol siguius duna muestra testual dunu u várius puemas. Ain muestras testualis dun total de 36 autoris de l'artura de José María Gabriel y Galán, Luis Chamizo, Antonio Reyes Huertas, Juan García García u Pablo Gonzálvez González. Autoris menus conocius, que u bien no espubricarun u si bicharun son mu pocu conocius nel mundu las letras en estremeñu comu Francisco Durán Domínguez, Olegario León Gutiérrez u Enrique Louzado Moriano, se hallan presenterus tamién nesta obra. El própiu autol la antologia enclui angunus los sus puemas en estremeñu.

Es una obra hundamental pa comprebal los atijus entri los autoris i autoris, las escuelas chamicianas i grabielanas i la volución la literatura en velsu en estremeñu dendi el sigru passau hata ogañu.

## Bibliografia
* Martínez Terrón, L., *Primera Antología de Poesía Extremeña*, Caçris, ei. autol, 2005.
Kalliopi Vetta

**Kalliopi Vetta** (en griegu *Καλλιόπη Βέττα* (*Kalliópi Vétta*)) es una cantora griega, una las mijoris vozis femininas atualis ena música elénica.

## Via
Kalliοpi tuvu nacéncia en Livadero Kozanis. La su primel esperéncia con el canti vinu ena participación la banda su gelmanu Vangeli, quandu diba al estitutu. Endispués estuyó ena Acaémia Ginásia Moscú, sin ejal de cantal, pos bichaba ena banda griega **Ερμής** (*Ermís*). Quandu gorvió pa Grécia, engressó nel Conselvatóriu Nacional Música.

Pal 1995 escomiença a colabutal con el compositol Γιάννη Κ. Ιωάννου (*Giánni K. Ioánnou*). Esti le bicha muchas cancionis i s’encarga la produción i arregrijus el su primel discu, *Στη χώρα των ασμάτων* (*Sti chóra ton asmáton*) que sal nel 1997, en Virgin Greece. Pol mé el cantol Γιώργος Νταλάρας, Kalliopi participa nel pograma Ιεράς Οδού (Ierás Odoú), junta cantanis l’artura Ελένη Τσαλιγοπούλου i Μάριο Φρανγκούλη. En Noviembri el 1997 canta en Tel-Aviv cona Orquesta Filalmónica Israel.
 
El próssimu discu suyu sedria *Στο φως* (*Sto phos*), que s’espubrica en Juñu el 1999. En Outubri dessi mesmu añu has un conciertu junta Γιώργος Νταλάρας i la Orqueta sinfónica i coral Montreal, nessa mesma ciá. Tras esti discu vinun nuevas participiacionis i atuacionis.

Alogu, nel 2001, espubrica el su tercel discu *Καλειδοσκόπιο* (*Calidoskópio*), sin ejal las sus participacionis orquestalis i con Νταλάρας.
 
Dos añus endispués saca *Horizon*, atuandu en ves en quandu en teatrus i con orquestas. De gran éssitu huerun las sus autacionis junta la Orquesta populal "Μίκης Θεοδωράκης" enas prencipalis ciais australianas, nel 2003.

Nel 2005 espubrica *Πρωί της κυριακής*  (*Proí tis kyriakís*), ena compañia Universal.

Endipués duna décaa cantaeru i destintas colabutacionis, Kalliopi espubrica el recopilatóriu *Best of Kalliopi Vetta*. Siguirian várias participacionis.

El su úrtimu discu salió nel 2008, *Στους δρόμους του Διόνυσου* (*Stous drómous tou Diónysou*).

## Discografia
* *Στη χώρα των ασμάτων* (1997).
* *Στο φως* (1999).
* *Καλειδοσκόπιο* (2001).
* *Horizon* (2003).
* *Πρωί της κυριακής* (2005).
* *Best of Kalliopi Vetta* (2007).
* *Στους δρόμουσ του Διόνυσου* (2008).

## Atijus
* Página oficial
Hugues de Courson

**Hugues de Courson** es un músicu polistrumentista francés, sonau polas mesturas estilus que has enos sus trebajus.

## Via
Hugues tuvu nacencia el 9 Mayu el 1949 en París endrentu una familia tradición melital. Pol mó duna mission su pairi, la su família aballa pa España andi s’ensiña a numerosus estruementus comu la bateria, el baju, la quitarra elétrica, el pianu, la cornamusa u el violón. Acontina los sus estuyus nel estitutu Enriqui IV andi escomiença el escrebieru cancionis junta Patrick Modiano. Dende essi momentu va entrivolau entri el estuyaeru i el participaeru en destintus conjuntus musicalis, hata que hunda junta Gabriel Yacoub la banda folclórica Malicorne nel 1973.

En 1992, endispués de bregal comu músicu i produtol nel sellu discográficu Ballon Noir, gana el prémiu Léonard de Vinci que le premiti estuyal la música pol tres añus en paisis comu Grécia, Egitu, Israel, Síria, Yemin, Turquia, Burgária u Albánia. Frutu dessas esperéncias emprencípia cona música mestura grabandu discus con destintus artistas proceentis de várius paisis comu *Lambarena*, junta Pierre Akendengué, *Mozart l’Égyptien* u *Song of innocence*, llegandu a esprimentus comu la música eletrónica i la sacromeyeval en *Lux obscura*.

Aguañu anda viviendu en Kuala Lumpur, deprendiendu las músicas tradicionalis asiáticas i deprendiendu nel Lycée Français la ciá, el LFKL.

## Discografia
* *Fonds de tiroirs*.
* *Lambarena : Bach to Africa* (1995).
* *DecOdeX* (1995).
* *Mozart l'Égyptien* (1998).
* *Songs of Innocence* (1999).
* *O'Stravaganza : Vivaldi l'Irlandais* (2001).
* *Lux obscura* (2003).
* *Mozart l'égyptien vol. 2* (2005).
Ricardo Quintana Sánchez-Bote

**Ricardo Quintana Sánchez-Bote** es un escrebiol almendralejensi, autol de *En la besana*.

## Biografía
Ricardo tuvu nacéncia ena villa pacensi d'Almendraleju nel 1949. Pol custionis familiaris passa la su infáncia pa Ciá Real i en Baajó. Quandu tinia nuevi añinus, se mua a la su ciá natal. Allí escomençó endispués los estuyus magistériu ena Escuela Universitaria de Formación del Profesorado "Santa Ana".

A continación aballa a Encinasola (Güerva), andi trebaja comu maestruscuela. Endispués bichó tamién en Aceuchal i de nuevu en Almendraleju.

## Obra
Quinta Sánchez-Bote es conociu pol bel escritu *En la besana*, obra en velsu cuyus puemas de temática rural están escrebius en castú. Tantu pol holma, luenga i estilu s’enhalla ena escuela chamiciana. Los puemas *La rueda* i *La vendima* s’alcuentran ena *[[Primera Antología de Poesía Extremeña]]*.

## Bibliografia
* Martínez Terrón, L., *Primera Antología de Poesía Extremeña*, Caçris, ei. autol, 2005.